พอดีหนูฉีดยาคุมแบบ3เดือนเเล้วประจำเดือนมาน้อย พอครบ3เดือนหนูเลยกินยาคุแทนไปฉีดครบเดือนประจำเดือนก็ไม่เห็นมาเลยค่ะ
สวัสดีค่ะ ผลข้างเคียงของยาฉีดคุมกำเนิดชนิดที่ฉีดทุก 3 เดือนนั้น มักทำให้ประจำเดือนมาน้อยลง หรือขาดหายไป ซึ่งเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง ประจำเดือนจึงน้อยลงหรือขาดหายไป แต่ก็ไม่ได้อันตรายอะไร และเมื่อเปลี่ยนมาทานยาคุมกำเนิดแทน เยื่อบุโพรงมดลูก ก็อาจยังไม่กลับมาเป็นปกติ ซึ่งอาจต้องใช้เวลานานหลายเดือน ดังนั้น ก็อาจต้องทานยาคุมกำเนิดต่อเนื่องไปเรื่อยๆ ก่อน ประจำเดือนก็น่าจะมาในที่สุดค่ะ อย่างไรก็ตาม ก็ควรตรวจหาการตั้งครรภ์ดูเป็นระยะๆ ด้วย เนื่องจากยาคุมกำเนิดเอง ก็ไม่สามารถป้องกันการตั้งครรภ์ได้ 100% ค่ะ